Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: lakhatási költségeket (albérleti díj, közüzemi díj) a fenntartó önkormányzat vállalja. Nem igényelhetõ a hozzájárulás a – Polgári Törvénykönyvrõl szóló 1959. évi IV. törvény 685. §-ának b) pontjában meghatározott – közeli hozzátartozóknál lakó tanuló után.
Paragraph Index: 1026

d) Sajátos nevelési igényû gyermekek, tanulók kollégiumi nevelése, oktatása FAJLAGOS ÖSSZEG: 645 000 forint/fõ A hozzájárulást igénybe veheti a helyi önkormányzat az általa fenntartott diákotthonba, kollégiumba a rehabilitációs bizottság szakvéleménye alapján felvett sajátos nevelési igényû gyermekek, tanulók után, függetlenül attól, hogy külön erre a célra létrehozott intézményben, illetve a többi tanulóval együtt szervezik meg a nevelést, ellátást. E hozzájárulás igényelhetõ akkor is, ha a sajátos nevelési igényû gyermek – a rehabilitációs bizottság szakvéleménye alapján, a kollégiummal együtt, többcélú intézmény keretében mûködõ óvodában – az óvodai nevelés mellett kollégiumi nevelésben is részesül. A gyámhatósági határozattal ideiglenes hatállyal elhelyezett, átmeneti vagy tartós nevelésbe vett, illetve állami vagy intézeti nevelésbe vett gyermek, tanuló után ez a hozzájárulás nem igényelhetõ. Ha a gyermekvédelmi szakellátást nem a fogyatékos tanulók kollégiumi nevelését, oktatását is biztosító önkormányzat nyújtja, akkor az illetékes területi szakszolgálatot fenntartó önkormányzatnak legalább e normatív hozzájárulásnak megfelelõ összeget meg kell térítenie az elhelyezettek után. Az a)–d) pont alatti kollégiumi ellátásokhoz kapcsolódóan nem igényelhetõk a 20. pont alatti hozzájárulások.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes